

DZŪKIJOS KAIMO PLĖTROS PARTNERIŲ ASOCIACIJOS

(DZŪKIJOS VVG)

VALDYBOS POSĖDŽIO

PROTOKOLAS

2020-06-22 Nr. V1-4

Lazdijai

Valdybos posėdis įvyko 2020 m. birželio 22 d. 15.00 val. Lazdijuose.

Posėdžio pirmininkė – Sandra Sinkevičienė, Dzūkijos kaimo plėtros partnerių asociacijos (Dzūkijos VVG) (toliau – Dzūkijos VVG) valdybos pirmininkė.

Posėdžio sekretorius – Edita Savukynaitė, Dzūkijos kaimo plėtros partnerių asociacijos (Dzūkijos VVG) (toliau – Dzūkijos VVG) viešųjų ryšių specialistė.

Valdybą sudaro 11 narių. Posėdyje dalyvavo 10 narių: Edvardas Bartnykas, Neringa Apolskienė, Raminta Karauskienė, Tomas Urbonavičius, Žydrūnas Rutkauskas, Zenonas Sabaliauskas, Sandra Sinkevičienė, Rimas Vaškevičius, Sonata Dumbliauskienė, Loreta Zajankauskienė. Kvorumas yra, posėdžio sprendimai yra teisėti.

Posėdyje dalyvauja – Edita Gudišauskienė, Dzūkijos VVG pirmininkė, Virginija Mazėtienė, Dzūkijos VVG projekto finansininkė, Edita Savukynaitė, Dzūkijos VVG viešųjų ryšių specialistė.

Posėdžio darbotvarkė:

1. Dėl Vietos projektų finansavimo sąlygų aprašo, taikomo vietos plėtros strategijos „Lazdijų rajono kaimo plėtros strategija 2016-2023 metams“ priemonės „Pagrindinės paslaugos ir kaimų atnaujinimas kaimo vietovėse“ Nr. LEADER-19.2-7, veiklos sričiai ,,Parama investicijoms į visų rūšių mažos apimties infrastruktūrą“ Nr. LEADER-19.2-7.2., tvirtinimo.

2. Dėl Kvietimo teikti vietos projektus Nr. 12 skelbimo tvirtinimo.

3. Dėl pritarimo teritorinio bendradarbiavimo projekto paraiškos teikimui gauti paramą pagal Lietuvos kaimo plėtros 2014-2020 metų programos priemonės ,,LEADER“ veiklos sritį ,,VVG bendradarbiavimo projektų rengimas ir įgyvendinimas“.

4. Einamieji klausimai.

**1. SVARSTYTA.** Dėl Vietos projektų finansavimo sąlygų aprašo, taikomo vietos plėtros strategjos „Lazdijų rajono kaimo plėtros strategija 2016-2023 metams“ priemonės „Pagrindinės paslaugos ir kaimų atnaujinimas kaimo vietovėse“ Nr. LEADER-19.2-7, veiklos sričiai ,,Parama investicijoms į visų rūšių mažos apimties infrastruktūrą“ Nr. LEADER-19.2-7.2., tvirtinimo.

Edita Gudišauskienė pristatė Vietos projektų finansavimo sąlygų aprašą, kuris nustato vietos projektų, teikiamų pagal ,,Lazdijų rajono kaimo plėtros strategijos 2016-2023 metams“ priemonės „Pagrindinės paslaugos ir kaimų atnaujinimas kaimo vietovėse“ Nr. LEADER-19.2-7, veiklos srities ,,Parama investicijoms į visų rūšių mažos apimties infrastruktūrą“ Nr. LEADER-19.2-7.2., finansavimo sąlygas.

Valdybos nariai diskutavo dėl vietos projektų atrankos kriterijų, projektų išlaidų tinkamumo bei kitų reikalavimų vietos projektams.

**NUTARTA:**

Patvirtinti Vietos projektų finansavimo sąlygų aprašą, taikomą vietos projektams, teikiamiems pagal Lazdijų rajono kaimo plėtros strategijos 2016-2023 metams priemonės „Pagrindinės paslaugos ir kaimų atnaujinimas kaimo vietovėse“ Nr. LEADER-19.2-7, veiklos sritį ,,Parama investicijoms į visų rūšių mažos apimties infrastruktūrą“ Nr. LEADER-19.2-7.2. (pridedama).

Balsavo: už – 10 balsai, prieš – 0, susilaikė – 0 balsai. Nutarimas priimtas vienbalsiai.

**2. SVARSTYTA.** Dėl Kvietimo teikti vietos projektus Nr. 12 skelbimo tvirtinimo.

Edita Gudišauskienė pristatė kvietimo teikti vietos projektus Nr. 12 skelbimą.

**NUTARTA:**

Patvirtinti kvietimo teikti vietos projektus Nr. 12 skelbimą (pridedama).

Balsavo: už – 10 balsai, prieš – 0, susilaikė – 0 balsai. Nutarimas priimtas vienbalsiai.

**3. SVARSTYTA.** Dėl pritarimo teritorinio bendradarbiavimo projekto paraiškos teikimui gauti paramą pagal Lietuvos kaimo plėtros 2014-2020 metų programos priemonės ,,LEADER“ veiklos sritį ,,VVG bendradarbiavimo projektų rengimas ir įgyvendinimas“.

Edita Gudišauskienė informavo, kad Nacionalinė mokėjimo agentūra prie Žemės ūkio ministerijos kviečia teikti paraiškas gauti paramą pagal Lietuvos kaimo plėtros 2014–2020 metų programos priemonės ,,LEADER programa“ veiklos sritį ,,VVG bendradarbiavimo projektų rengimas ir įgyvendinimas“ (toliau - Priemonė). Renkamos vietos veiklos grupių teritorinio bendradarbiavimo paraiškos. Paraiškos priimamos nuo 2020 m. birželio 1 d. iki 2020 m. liepos 31 d. Paramos suma – iki 100 000 Eur, finansuojama iki 95 proc. visų tinkamų finansuoti išlaidų. Edita Gudišauskienė pristatė pagal minėtą Priemonę rengiamo teritorinio bendradarbiavimo projekto ,,Pažangaus kaimo tinklaveikos kūrimas“ idėją: bendradarbiaujant 4 vietos veiklos grupėms (toliau - VVG) - Kauno rajono VVG ( pareiškėjas), Dzūkijos kaimo plėtros partnerių asociacijai (Dzūkijos VVG), Druskininkų VVG, Panevėžio rajono VVG – bus organizuojamos veiklos kaimo bendruomenėms ( mokymai, išvykos į kitas savivaldybes, susitikimai, edukacijos ir t.t.), kurios padės bendruomenėms pasirengti savo veiklos strategijas, didins jų kryptingą veikimą, aktyvumą, motyvaciją, sprendžiant vietos problemas, kuriant pažangų kaimą. Numatoma prašoma paramos suma projektui - 100 000 Eur. Dzūkijos VVG tenkanti prisidėjimo lėšų suma - iki 880 Eur.

**NUTARTA:**

1. Pritarti teritorinio bendradarbiavimo projekto ,,Pažangaus kaimo tinklaveikos kūrimas“ paraiškos teikimui paramai gauti; 2. Kreiptis į Lazdijų rajono savivaldybę dėl projekto ,,Pažangaus kaimo tinklaveikos kūrimas“ prisidėjimo lėšų ( iki 880 Eur) skyrimo.

Balsavo: už – 10 balsai, prieš – 0, susilaikė – 0 balsai. Nutarimas priimtas vienbalsiai

**4. SVARSTYTA.** Einamieji klausimai.

Edita Gudišauskienė informavo apie artimiausiu metu vyksiančius renginius ir pakvietė valdybos narius aktyviai dalyvauti:

1. Pagal „Lazdijų rajono kaimo plėtros strategiją 2016-2023 metams“ Lazdijų švietimo centro įgyvendinamo projekto „Verslumo kompetencijų ugdymas“ mokymai: 1.1. ,,Socialinio verslo kūrimas“, liepos 1 d.; 1.2. ,,Bendruomeninių paslaugų kūrimas ir plėtra“, liepos 8 d.; 1.3. ,,Bendradarbiavimas teikiant turizmo paslaugas“, liepos 10 d.

2. Tradicinis Lazdijų kaimo bendruomenių sąskrydis ,,Pabūkime kartu - 2020“, rugpjūčio 1 d. Meteliuose, Lazdijų r. 3. Tradicinis Lietuvos kaimo bendruomenių sąskrydis, rugpjūčio 21-23 d. Karklėje, Klaipėdos r.

Posėdžio pirmininkė Sandra Sinkevičienė

Posėdžio sekretorius Edita Savukynaitė